700 ezer forintot kaphatsz lakásfelújításra: ma jelenik meg a pályázat! - Otthon | Femina
Folytatódik az Otthon melege program, csütörtökön megjelenik a családi házak és társasházak komplex fűtéskorszerűsítését, kazán- és konvektorcseréjét, illetve a kiegészítő elemek, például kémények felújítását, cseréjét támogató pályázat - mondta Szabó Zsolt, a Nemzeti Fejlesztési Minisztérium fejlesztési és klímapolitikáért, valamint kiemelt közszolgáltatásokért felelős államtitkára csütörtökön a budapesteni sajtótájékoztatón.
Szabó Zsolt szerint a három és fél milliárd forintos keretösszeg mintegy hétezer háztartás fűtésének korszerűsítésére lehet elegendő. Hozzátette, hogy a pályázatba a Gazdaságfejlesztési és innovációs operatív program - Ginop - lakóépületek energiahatékonyságát támogató, visszatérítendő támogatását is be lehet vonni legfeljebb 50%-os arányban, 10%-os önerő mellett.
Az államtitkár bejelentette azt is, hogy az Otthon melege program várhatóan májusban újabb, 700-800 millió forintos keretösszegű pályázat kiírásával folytatódik, amely a háztartási gépek - hűtő- és fagyasztógépek, illetve mosógépek - cseréjét támogatja majd.
6 gyönyörű padlószőnyeg, ha fontos, hogy spórolj a fűtésen - Nézegess meseszép szőnyegeket!
Előnyök, amikről eddig nem tudtál.